钦定古今图书集成/明伦汇编/氏族典/第340卷 > 刘通
## 钦定古今图书集成/明伦汇编/氏族典/第340卷 > 刘通

按《元史刘通传》：“通字仲达，东平齐河人也。初从严实
来归，实荐于木华黎，以为齐河总菅。寻授镇国上将
军、左副都元帅、济南知府、德州总管、行军千户。卒，子
复亨袭为行军千户，从严实略安丰通泰诸州。中统
元年，奉旨戍和林，还进武卫军副都指挥使。至元二
年，进左翼侍卫亲军都指挥使。十二年，授昭信路总”
管，迁黄州宣慰使。十五年，改太平路总管，俄授镇国
上将军，卒。子五人：浩、泽、澧、渊、淮。浩袭千户，殁于兵。泽、
澧俱蚤卒。渊，授武德将军；淮，安远大将军。淮子无晦，
宣武将军。